|  |  |
| --- | --- |
|   | \*P/1777865\* |

R E P U B L I K A H R V A T S K A

 SPLITSKO-DALMATINSKA ŽUPANIJA

 GRAD SPLIT

 GRADONAČELNIK

KLASA: 330-05/18-01/141

URBROJ: 2181/01-09-01/06-18-6

Split, 17. srpnja 2018. godine

Na temelju članka 15. Zakona o javnoj nabavi („Narodne novine“ broj 120/16), članaka 52. i 55. Statuta Grada Splita („Službeni glasnik Grada Splita“ broj 17/09, 11/10, 18/13, 39/13, 46/13 – pročišćeni tekst i 11/18), članka 19. Pravilnika o provedbi postupaka jednostavne nabave („Službeni glasnik Grada Splita“ broj 4/17) i Zaključka o davanju ovlaštenja zamjenici Gradonačelnika Grada Splita Jeleni Hrgović za obavljanje dužnosti Gradonačelnika u vremenu moje odsutnosti i spriječenosti („Službeni glasnik Grada Splita“ broj 1/18), Zamjenica gradonačelnika Grada Splita dana 17. srpnja 2018. godine, donosi

**ZAKLJUČAK**

**o odabiru ekonomski najpovoljnije ponude u postupku jednostavne nabave radova**

**na sanaciji pročelja i ugradnji sjenila u OŠ Blatine Škrape**

1. Prihvaća se prijedlog članova stručnog povjerenstva Naručitelja za pripremu i provedbu postupka jednostavne nabave radova na sanaciji pročelja i ugradnji sjenila u OŠ Blatine Škrape u sastavu: Katarina- Nataša Merćep i Jadranka Ardizzone, te se odabire ponuda ponuditelja: **Crivac d.o.o. iz Solina, Zvonimirova 75, OIB: 36335585782, s cijenom od 466.812,50 kuna (s PDV-om).**
2. Između Grada Splita i Ponuditelja iz točke 1. ovog Zaključka zaključit će se ugovor po objavi ovog Zaključka na internetskim stranicama Naručitelja budući žalba nije dopuštena.
3. Zadužuje se Upravni odjel za financijsko upravljanje i kontroling za realizaciju ovog Zaključka.
4. Ovaj Zaključak objavit će se u „Službenom glasniku Grada Splita“ i na internetskim stranicama Naručitelja.

**ZAMJENICA GRADONAČELNIKA**

**Jelena Hrgović, v.r.**

DOSTAVITI:

1. Članovima stručnog povjerenstva, svima
2. Upravni odjel za financijsko upravljanje i kontroling, pročelniku Draganu Brtanu, ovdje
3. Uredništvu „Službenog glasnika Grada Splita“, ovdje
4. Pismohrani, ovdje

**OBRAZLOŽENJE**

Grad Split, Obala kneza Branimira 17, Split, OIB: 78755598868 kao Naručitelj proveo je postupak jednostavne nabave radova na sanaciji pročelja i ugradnji sjenila u OŠ Blatine Škrape, objavljen na internetskim stranicama Grada Splita dana 29. lipnja 2018. godine.

Do roka za dostavu ponuda, dana 09. srpnja 2018. godine do 11:00 sati pristigle su ukupno 4 (četiri) ponude i to ponuditelja : Crivac d.o.o., Građenje Split d.o.o., Sladojević d.o.o. i Deltron d.o.o.

U postupku pregleda i ocjene ponuda Naručitelj je sve pristigle ponude ocijenio valjanima i sukladnima Pozivu za dostavu ponuda, a kako je ponuda ponuditelja Crivac d.o.o. valjana ponuda s najnižom cijenom, sukladno kriteriju odabira, odlučeno je da se s istim sklopi ugovor o nabavi radova.